ประเพณีบุญหลวง การละเล่นผีตาโขนและการแสดงหน้ากากนานาชาติ 1-3 กรกฎาคมนี้
นายจริยาทร สูหู่ ผู้อำนวยการ การท่องเที่ยวแห่งประเทศไทย (ททท.) สำนักงานเลย  กล่าวว่า ททท.สำนักงานเลย  จัดงานประเพณีบุญหลวง การละเล่นผีตาโขนและการแสดงหน้ากากนานาชาติ ปี 2565 ระหว่างวันที่ 1-3 กรกฎาคม 2565 ณ วัดโพนชัยและบริเวณหน้าที่ว่าการอำเภอด่านซ้าย ซึ่งปีนี้คาดการณ์ว่าจะมีนักท่องเที่ยวเดินทางเข้าร่วมงาน ไม่น้อยกว่า  70,000 คน และสามารถสร้างรายได้ให้กับชุมชนและผู้ประกอบการในท้องถิ่นกว่า 90 ล้านบาท ขณะที่ ททท.สำนักงานเลย ได้รับความร่วมมือจาก ททท.สำนักงานโตเกียว และ ททท.สำนักงานคุนหมิง ในการจัดทำแผ่นโฆษณาเป็นภาษาญี่ปุ่นและภาษาจีน เพื่อเผยแพร่ทางสื่อออนไลน์ สร้างการรับรู้ไปยังกลุ่มนักท่องเที่ยวชาวต่างประเทศ โดยจะมีการประชาสัมพันธ์ทั้งรูปแบบออนไลน์และออฟไลน์ ได้เรียนรู้ถึงวัฒนธรรม ผีตาโขนเมืองเลย ถือเป็นการดึงดูดนักท่องเที่ยวต่างชาติอีกด้วยสำหรับผู้ที่สนใจงาน ประเพณีบุญหลวง การละเล่นผีตาโขนและการแสดงหน้ากากนานาชาติ ปี 2565 จะจัดขึ้นระหว่างวันที่ 1-3 กรกฎาคม 2565 แล้ว ยังมีงานต่อเนื่องอีก 3 วัด ได้แก่ ระหว่างวันที่ 4-6 กรกฎาคม 2565 ณ วัดศรีภูมิบ้านนาหอ (งานบุญหลวงและการละเล่นผีตาโขน) วันที่ 7-9 กรกฎาคม 2565 ณ วัดศรีสะอาดบ้านหนามแท่ง (งานบุญหลวงและการละเล่นผีตาโขน) และวันที่ 9-10 กรกฎาคม 2565 ณ วัดโพธิ์ศรีบ้านนาเวียงใหญ่ (งานวันไหลผีตาโขน)